ลุ้น SET เช้าปรับขึ้น ตามตปท.คลายกังวลเงินเฟ้อ “จีน-สหรัฐฯ”-หวังศบค.ลดเคอร์ฟิว
แนวโน้ม SET เช้ามีทิศทางที่ปรับตัวสูงขึ้นได้เล็กน้อยตามตปท.หลังคลายกังวลเงินเฟ้อสหรัฐและจีน อีกทั้งวันนี้จับตาประชุมศบค.ที่อาจจะลดช่วงระยะเวลาเคอร์ฟิวลงจากเดิมซึ่งจะหนุนภาพเชิงบวกของดัชนี
14 ต.ค. 2564

นายมงคล พ่วงเภตรา ผู้ช่วยกรรมการผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที คาดว่า ตลาดหุ้นไทยในช่วงเช้าวันนี้น่าจะมีทิศทางที่ปรับตัวสูงขึ้นได้เล็กน้อยตามดัชนีตลาดหุ้นอื่นๆในภูมิภาคที่เช้านี้มีทิศทางที่ปรับตัวเพิ่มสูงขึ้น หลังจากคลายกังวลเกี่ยวกับทิศทางเงินเฟ้อของจีน และสหรัฐฯ ที่ตัวเลขออกมาปรับตัวลดลง
โดยในวันนี้มองว่านักลงทุนจะต้องจับตาการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ที่อาจจะลดช่วงระยะเวลาเคอร์ฟิวลงจากเดิมซึ่งจะหนุนภาพเชิงบวกของตลาดหุ้นไทย
อย่างไรก็ดีให้แนวรับที่ 1,635 จุด และแนวต้านที่ 1,650 จุด
 